pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรี เผยกำลังหารือถึงมาตรการที่เหมาะสมในการเปิดการท่องเที่ยวให้ชาวต่างชาติเข้ามาในประเทศไทย
วันพุธที่ 26 สิงหาคม 2563
นายกรัฐมนตรี เผยกําลังหารือถึงมาตรการที่เหมาะสมในการเปิดการท่องเที่ยวให้ชาวต่างชาติเข้ามาในประเทศไทย
นายกรัฐมนตรี เผยกําลังหารือถึงมาตรการที่เหมาะสมในการเปิดการท่องเที่ยวให้ชาวต่างชาติเข้ามาในประเทศไทย  โดยมีการเตรียมระบบมาตรการทางด้านสาธารณสุขรองรับให้ประชาชนเกิดความมั่นใจศักยภาพด้านสาธารณสุขในการป้องกันการแพร่ระบาดของ Covid-19
วันนี้ (26 ส.ค.63) เวลา 11.30 น. ณ ตึกสันติไมตรี (หลังใน) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนถึงการเปิดการท่องเที่ยวให้ชาวต่างชาติเข้ามาในประเทศไทยว่าขณะนี้กําลังมีการหารือและพิจารณาถึงมาตรการที่เหมาะสมที่จะสามารถดําเนินการได้ว่าเป็นพื้นที่ใด โดยเฉพาะจังหวัดที่ได้รับผลกระทบที่เป็นพื้นที่ท่องเที่ยว โดยระยะแรกอาจดําเนินการในจํานวนน้อยก่อนเพื่อทดสอบระบบที่มีการเตรียมมาตรการต่าง ๆ รองรับ ทั้งการตรวจคัดกรอง การสวมหน้ากากผ้าและหน้ากากอนามัย การเว้นระยะห่างที่เหมาะสม หรือ Social Distancing การใช้แอพพลิเคชั่นติดตามตัว และแอพพลิเคชั่นและเว็บไซต์ไทยชนะ เพื่อให้ประชาชนเกิดความมั่นใจศักยภาพด้านสาธารณสุขในการป้องกันการแพร่ระบาดของ Covid-19 ของประเทศไทย ซึ่งปัจจุบันก็ได้รับการยอมรับจากต่างประเทศ สิ่งสําคัญคนในพื้นที่ต้องมีส่วนร่วมด้วย ทั้งนี้หากไม่ทําอะไรเลยสถานการณ์เศรษฐกิจจะหนักกว่านี้เรื่อย ๆ โดยเฉพาะสถานประกอบการต่าง ๆ ต้องปิดลงส่งผลให้ลูกจ้างตกงาน ซึ่งอะไรที่สามารถผ่อนคลายได้รัฐบาลก็พยายามอย่างมากที่จะดําเนินการมาตรการที่เหมาะสมโดยคํานึงถึงผลประโยชน์ส่วนรวมของประเทศชาติและประชาชนเป็นสําคัญ
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 30 สิงหาคม 2563
วันอาทิตย์ที่ 30 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 30 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 30 สิงหาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ ไม่มีผู้ติดเชื้อรายใหม่เพิ่ม มีผู้ป่วยกลับบ้านได้ 10 ราย ทําให้มีผู้ป่วยกลับบ้านสะสม 3,252 ราย หรือคิดเป็นร้อยละ 95.34 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 101 ราย หรือร้อยละ 2.96 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,411 ราย
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค ให้สัมภาษณ์ว่า ขณะนี้ได้มีรายงานการแพร่ระบาดของโรคโควิด 19 ในหลายประเทศทั่วโลก โดยเฉพาะในประเทศอินเดียและได้ลามเข้าสู่ บังคลาเทศ และเมียนมาร์ ส่งผลให้เมียนมาร์มีการเพิ่มจํานวนของผู้ติดเชื้อรายใหม่แบบก้าวกระโดด สําหรับประเทศไทยซึ่งมีหลายจังหวัดมีพรมแดนติดกับเมียนมาร์ หน่วยงานด้านความมั่นคงและสาธารณสุขในพื้นที่ที่มีพรมแดนติดกับเมียนมาร์ได้เข้มงวดมาตรการเฝ้าระวัง และป้องกันโรคโควิด 19 ในผู้ที่เดินทาง และแรงงานที่ลักลอบเข้าประเทศอย่างผิดกฎหมาย
กระทรวงสาธารณสุข ขอความร่วมมือ ผู้ประกอบการชะลอการนําแรงงานจากพื้นที่ที่มีการแพร่ระบาดของโรคโควิด 19 เข้ามาทํางานในขณะนี้ และไม่สนับสนุนการจ้างงานแรงงานผิดกฎหมาย เนื่องจากกลุ่มนี้มีความเสี่ยงที่จะนําเชื้อ โควิด 19 เข้าสู่ประเทศไทย นอกจากนี้ขอความร่วมมือประชาชนกํานันผู้ใหญ่บ้านช่วยกันเป็นหูเป็นตาสอดส่องคนแปลกหน้าที่เข้ามาในชุมชน หากสงสัยขอให้แจ้งเจ้าหน้าที่เพื่อป้องกัน แรงงานต่างด้าวลักลอบเข้าเมืองอย่างผิดกฎหมาย และป้องการแพร่ระบาดของเชื้อโควิด 19 ในชุมชน
สําหรับประชาชนขอให้หลีกเลี่ยงการเดินทางไปในพื้นที่ที่เสี่ยงต่อการระบาด เคร่งครัดในมาตรการป้องกันตนเอง ใส่หน้ากากอนามัย/หน้ากากผ้าทุกครั้งที่ออกจากบ้าน ล้างมือบ่อยๆ เว้นระยะห่าง ลงทะเบียนเข้า-ออกสถานที่ที่ใช้บริการในแพลตฟอร์มไทยชนะ เพราะหากพบผู้ติดเชื้อจะง่ายต่อการติดตามผู้ที่มีความเสี่ยงเข้าสู่ระบบการเฝ้าระวังควบคุมโรค
ทั้งนี้ ที่ผ่านมาประเทศไทยได้ดําเนินการในการเฝ้าระวัง ป้องกันควบคุมโรคโควิด 19 ได้ดี ในการควบคุมการแพร่ระบาดในประเทศ และเฝ้าระวังป้องกันในผู้ที่เดินทางมาจากต่างประเทศ ทั้งทางบกและทางน้ํา รวมถึงมีความพร้อมของบุคลากรทางการแพทย์ ยา เวชภัณฑ์ ในการดูแลรักษาผู้ติดเชื้อ และที่สําคัญความร่วมมือของคนไทยทุกคนที่ปฏิบัติตามมาตรการป้องกันโรค จนสามารถควบคุมการแพร่ระบาดและเป็นที่ยอมรับจากนานาชาติ
************************************* 30 สิงหาคม 2563
รัฐบาลไทย-ข่าวทำเนียบรัฐบาล-"อนุทิน" กำชับ สปสช.ดูแลรักษาสิทธิประชาชน หลังยกเลิกสัญญา "คลินิกชุมชนอบอุ่น" ที่พบการทุจริต
วันอังคารที่ 1 กันยายน 2563
"อนุทิน" กําชับ สปสช.ดูแลรักษาสิทธิประชาชน หลังยกเลิกสัญญา "คลินิกชุมชนอบอุ่น" ที่พบการทุจริต
รองนายกรัฐมนตรีและรัฐมนตรีว่าการกระทรวงสาธารณสุข กําชับ สปสช.ยกเลิกสัญญา "คลินิกชุมชนอบอุ่น"ที่พบการทุจริต ประชาชนต้องไม่เดือดร้อน ให้ใช้สิทธิอุบัติเหตุและฉุกเฉินแทนช่วงโอนย้ายสิทธิโรงพยาบาล ระบุมีโรงพยาบาลสังกัด สธ.และ กทม.มารองรับแล้ว
รองนายกรัฐมนตรีและรัฐมนตรีว่าการกระทรวงสาธารณสุข กําชับ สปสช.ยกเลิกสัญญา "คลินิกชุมชนอบอุ่น"ที่พบการทุจริต ประชาชนต้องไม่เดือดร้อน ให้ใช้สิทธิอุบัติเหตุและฉุกเฉินแทนช่วงโอนย้ายสิทธิโรงพยาบาล ระบุมีโรงพยาบาลสังกัด สธ.และ กทม.มารองรับแล้ว พร้อมเปิดรับคลินิกเข้าร่วมบัตรทองเพิ่ม คาด 2 สัปดาห์สรุปผลทุจริตได้
วันนี้ (1 กันยายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า วันนี้ได้เชิญผู้บริหารสํานักงานหลักประกันสุขภาพแห่งชาติ (สปสช.) กรมการแพทย์ และกรมสนับสนุนบริการสุขภาพ มาหารือถึงความคืบหน้าเกี่ยวกับคลินิกชุมชนอบอุ่นที่มีการปลอมแปลงเอกสารการเบิกจ่ายค่าบริการส่งเสริมสุขภาพป้องกันโรค โดยประธานคณะกรรมการสอบสวนข้อเท็จจริงกรณีดังกล่าว ได้รายงานความคืบหน้าว่า การสอบสวนใกล้จะสมบูรณ์แล้ว คาดว่าไม่เกิน 2 สัปดาห์จะสรุปผลได้ ซึ่งขณะนี้ได้มีการยกเลิกสัญญาคลินิกชุมชนอบอุ่น จํานวน 18 แห่ง ในการเป็นหน่วยบริการของระบบหลักประกันสุขภาพแห่งชาติแล้ว อยู่ระหว่างดําเนินการอีก 63 แห่ง เนื่องจากเข้าข่ายผิดสัญญาจากการเบิกเงินเท็จ
นายอนุทินกล่าวต่อว่า การยกเลิกสัญญาคลินิกเป็นหน่วยบริการ ทําให้ต้องมีการโอนสิทธิการรักษาไปหน่วยบริการอื่น ซึ่งตนได้กําชับว่า เรื่องนี้ต้องให้เกิดผลกระทบในการบริการประชาชนให้น้อยที่สุด ขณะนี้ได้มีโรงพยาบาลในสังกัดกระทรวงสาธารณสุขและกรุงเทพมหานครมารองรับแล้ว นอกจากนี้ สปสช.ได้เปิดโอกาสให้คลินิกต่าง ๆ ที่มีความประสงค์ให้บริการในการตรวจคนไข้ตามนโยบายคลินิกชุมชนอบอุ่นเข้ามาจดทะเบียนเพิ่มขึ้น จึงขอให้กรมสนับสนุนบริการสุขภาพเร่งรัดการตรวจสอบคุณสมบัติความเป็นคลินิก และใบอนุญาตประกอบโรคศิลปะ เพื่อช่วยลดผลกระทบด้วย อย่างไรก็ตาม ระหว่างโอนย้ายสิทธิ หากประชาชนมีเหตุจําเป็นต้องเข้ารับการรักษา เบื้องต้นให้ใช้สิทธิอุบัติเหตุและฉุกเฉิน (Accident & Emergency : A&E) โดยไปใช้สิทธิก่อนที่โรงพยาบาลไหนก็ได้ และจะมีการตามเบิกจ่ายกับทาง สปสช.
"ผมเชื่อมั่นในการดําเนินงานของคณะกรรมการตรวจสอบข้อเท็จจริง ซึ่งตอนนี้ต้องมองไปข้างหน้า ต้องไม่ให้ประชาชนเดือดร้อน ต้องเรียกค่าเสียหายที่เป็นเม็ดเงินคืนมาให้มากที่สุด และยกเลิกสัญญาคนที่คิดไม่ดี ซึ่งการปลอมแปลงเอกสาร มีความผิดทางอาญาเราก็ดําเนินการด้วยเช่นกัน" นายอนุทินกล่าว
***************************** 1 กันยายน 2563
*****************************************
รัฐบาลไทย-ข่าวทำเนียบรัฐบาล-อนุทิน เตือนอย่าหลงเชื่อคำกล่าวอ้างช่วยบรรจุเป็นข้าราชการรุ่นโควิด
วันอังคารที่ 1 กันยายน 2563
อนุทิน เตือนอย่าหลงเชื่อคํากล่าวอ้างช่วยบรรจุเป็นข้าราชการรุ่นโควิด
รองนายกรัฐมนตรีและรัฐมนตรีว่าการกระทรวงสาธารณสุข เตือนลูกจ้าง พนักงาน สังกัดกระทรวงสาธารณสุข อย่าหลงเชื่อคํากล่าวอ้างว่าจะช่วยเหลือให้บรรจุเป็นข้าราชการรุ่นโควิด ย้ํามีกระบวนการคัดเลือกที่โปร่งใส ตรวจสอบได้ หากพบจะดําเนินการตามกฎหมายอย่างเด็ดขา
รองนายกรัฐมนตรีและรัฐมนตรีว่าการกระทรวงสาธารณสุข เตือนลูกจ้าง พนักงาน สังกัดกระทรวงสาธารณสุข อย่าหลงเชื่อคํากล่าวอ้างว่าจะช่วยเหลือให้บรรจุเป็นข้าราชการรุ่นโควิด ย้ํามีกระบวนการคัดเลือกที่โปร่งใส ตรวจสอบได้ หากพบจะดําเนินการตามกฎหมายอย่างเด็ดขาด
วันนี้ (1 กันยายน 2563) ที่ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข ให้สัมภาษณ์ว่า ได้รับทราบข่าวว่ามีการแอบอ้างชื่อตนและผู้บริหารเรียกรับเงินเพื่อแลกกับการบรรจุเป็นข้าราชการกรณีพิเศษในสถานการณ์โรคโควิด 19 จึงขอเตือนว่า เรื่องนี้ไม่เป็นความจริง อย่าหลงเชื่อเด็ดขาด หากผู้ใดพบการทุจริตให้ส่งหลักฐาน และแจ้งไปยังโรงพยาบาลศูนย์ โรงพยาบาลทั่วไป สํานักงานสาธารณสุขจังหวัด หรือส่วนกลาง เพื่อให้ตรวจสอบและเอาผิดกับผู้กระทําการดังกล่าว เนื่องจากการบรรจุข้าราชการมีกระบวนการคัดเลือกที่โปร่งใส สามารถตรวจสอบได้ทุกกระบวนการ โดยหน่วยงานคัดเลือกตามฐานข้อมูลบุคลากรที่เสนอ ครม. อนุมัติ ซึ่งส่วนกลางจะตรวจสอบคุณสมบัติเบื้องต้นตามรายชื่อที่ขอ ครม. และส่งให้หน่วยงานส่วนภูมิภาคตรวจสอบอีกครั้งเพื่อดําเนินการคัดเลือกผู้มีคุณสมบัติครบ ก่อนส่งกลับให้ส่วนกลางออกคําสั่งบรรจุ
“ขอเตือนว่า การแอบอ้างชื่อนั้นเป็นความผิดร้ายแรง หากพบเห็นให้แจ้งมาที่ตนได้ ซึ่งจะดําเนินการตามกฎหมายอย่างเด็ดขาด ไม่มีการละเว้น ขอให้อย่าหลงเชื่อการกระทําดังกล่าว ไม่มีกระบวนที่สอดไส้รายชื่อได้” นายอนุทินกล่าว
*************************** 1 กันยายน 2563
รัฐบาลไทย-ข่าวทำเนียบรัฐบาล-รองนายกรัฐมนตรีวิษณุฯ เป็นประธานพิธีมอบโล่ ประกาศเกียรติคุณบุคคลและองค์กร ที่มีผลงานยอดเยี่ยมและดีเด่น ในการป้องกันและแก้ไขปัญหายาเสพติด ประจำปี 2563
วันพุธที่ 26 สิงหาคม 2563
รองนายกรัฐมนตรีวิษณุฯ เป็นประธานพิธีมอบโล่ ประกาศเกียรติคุณบุคคลและองค์กร ที่มีผลงานยอดเยี่ยมและดีเด่น ในการป้องกันและแก้ไขปัญหายาเสพติด ประจําปี 2563
รองนายกรัฐมนตรีวิษณุฯ เป็นประธานพิธีมอบโล่ ประกาศเกียรติคุณบุคคลและองค์กร ที่มีผลงานยอดเยี่ยมและดีเด่น ในการป้องกันและแก้ไขปัญหายาเสพติด ประจําปี 2563
วันนี้(26สิงหาคม2563)เวลา14.00น.ณห้องมัฆวานรังสรรค์สโมสรทหารบกถนนวิภาวดีรังสิตกรุงเทพฯพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมอบหมายนายวิษณุเครืองามรองนายกรัฐมนตรีเป็นประธานพิธีมอบโล่ประกาศเกียรติคุณบุคคลและองค์กรที่มีผลงานยอดเยี่ยมและดีเด่นในการป้องกันและแก้ไขปัญหายาเสพติดประจําปี2563เพื่อเชิดชูเกียรติบุคคลและองค์กรที่ทุ่มเทเสียสละและอุทิศตนในการป้องกันและแก้ไขปัญหายาเสพติดโดยมีนายสมศักดิ์เทพสุทินรัฐมนตรีว่าการกระทรวงยุติธรรมพร้อมด้วยนายนิยมเติมศรีสุขเลขาธิการคณะกรรมการป้องกันและปราบปรามยาเสพติดนายกลินท์สารสินประธานมูลนิธิพล.ต.อ.เภาสารสินผู้บริหารจากหน่วยงานที่เกี่ยวข้องบุคคลและองค์กรทั้งภาครัฐภาคเอกชนและภาคประชาชนที่ได้รับโล่ฯเข้าร่วมในพิธี
โอกาสนี้นายกรัฐมนตรีมอบหมายให้นายวิษณุเครืองามรองนายกรัฐมนตรีเป็นผู้มอบโล่ประกาศเกียรติคุณบุคคลและองค์กรที่มีผลงานยอดเยี่ยมและดีเด่นในการป้องกันและแก้ไขปัญหายาเสพติดประจําปี2563รวมทั้งสิ้น150รายแบ่งเป็นประเภทบุคคล133รายและ17องค์กรในจํานวนดังกล่าวเป็นโล่ประกาศเกียรติคุณประเภทต่างๆได้แก่โล่ประกาศเกียรติคุณบุคคลและองค์กรที่มีผลงานยอดเยี่ยมและดีเด่นในการป้องกันและแก้ไขปัญหายาเสพติดพร้อมรับเงินสนับสนุนจากมูลนิธิพล.ต.อ.เภาสารสินโล่ประกาศเกียรติคุณบุคคลและองค์กรที่มีผลงานยอดเยี่ยมในการป้องกันและแก้ไขปัญหายาเสพติดโล่เชิดชูเกียรติให้กับทายาทของผู้สูญเสียชีวิตผู้ที่ได้รับบาดเจ็บขณะปฏิบัติหน้าที่โล่ประกาศเกียรติคุณฯขอบคุณผู้มีชื่อเสียงที่ร่วมรณรงค์สร้างแรงบันดาลใจให้กับเด็กและเยาวชนเพื่อเป็นภูมิคุ้มกันยาเสพติดและโล่ประกาศเกียรติคุณฯระดับดีเด่นให้แก่ผู้ที่มีผลงานเป็นที่ประจักษ์ในด้านต่างๆได้แก่ด้านการพัฒนานโยบายการแก้ไขปัญหายาเสพติดด้านการปราบปรามยาเสพติดด้านการบําบัดฟื้นฟูและพัฒนาผู้ติดยาเสพติดด้านการป้องกันยาเสพติดและด้านการส่งเสริมการแก้ไขปัญหายาเสพติด
รองนายกรัฐมนตรีกล่าวภายหลังการมอบโล่ประกาศเกียรติคุณฯว่ากิจกรรมที่จัดขึ้นในวันนี้เป็นกิจกรรมที่จัดขึ้นมาอย่างต่อเนื่องโดยมีวัตถุประสงค์เพื่อยกย่องประกาศเกียรติคุณและให้กําลังใจแก่บรรดาบุคคลและองค์กรซึ่งได้ทําประโยชน์ในด้านการป้องกันและแก้ไขปัญหายาเสพติดเปิดเผยให้สังคมได้รับทราบว่าปัญหาดังกล่าวเป็นปัญหาวาระสําคัญในระดับประเทศและระดับโลกซึ่งมีหลายหน่วยงานเข้ามามีส่วนเกี่ยวข้องทําให้การดําเนินการดังกล่าวนั้นประสบความสําเร็จซึ่งการป้องกันและแก้ไขปัญหายาเสพติดมีความละเอียดอ่อนยิ่งกว่าปัญหาอื่นๆนอกจากจะต้องอาศัยนโยบายที่ชัดเจนจากภาครัฐให้สอดคล้องในด้านสาธารณสุขและสิทธิมนุษยชนแล้วยังต้องมีมาตรการที่ใช้ในการป้องกันแก้ไขปราบปรามบําบัดฟื้นฟูและพัฒนาจากอีกหลายองค์กรรวมถึงความอดทนและกล้าหาญของผู้ที่มีส่วนเกี่ยวข้องเพื่อให้การดําเนินการป้องกันและแก้ไขปัญหายาเสพติดประสบความสําเร็จและเกิดความก้าวหน้าทั้งนี้รัฐบาลหวังว่าจะได้รับความร่วมมือจากบุคคลหน่วยงานตลอดจนองค์กรอื่นๆเพื่อทําให้การดําเนินการป้องกันและแก้ไขปัญหายาเสพติดเกิดผลสําเร็จยิ่งขึ้นในโอกาสต่อไป
.....................................
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-รัฐมนตรีอนุชา ชื่นชมโครงการหมู่บ้านรักษาศีล 5 หวังให้พัฒนาต่อยอดสร้างความสงบแก่สังคม สร้างความสุขให้ประชาชนยิ่งขึ้นไป
วันจันทร์ที่ 24 สิงหาคม 2563
รัฐมนตรีอนุชา ชื่นชมโครงการหมู่บ้านรักษาศีล 5 หวังให้พัฒนาต่อยอดสร้างความสงบแก่สังคม สร้างความสุขให้ประชาชนยิ่งขึ้นไป
รัฐมนตรีอนุชา ชื่นชมโครงการหมู่บ้านรักษาศีล 5 หวังให้พัฒนาต่อยอดสร้างความสงบแก่สังคม สร้างความสุขให้ประชาชนยิ่งขึ้นไป
วันนี้ (24 สิงหาคม 2563) เวลา 09.00 น. ณ วัดดอกกราย ต.แม่น้ําคู้ อ.ปลวกแดง จังหวัดระยอง นายอนุชา นาคาศัย รัฐมนตรีประจําสํานักนายกรัฐมนตรีตรวจเยี่ยมผลการดําเนินงานโครงการสร้างความปรองดองสมานฉันท์โดยใช้หลักธรรมทางพระพุทธศาสนา หมู่บ้านรักษาศีล 5 (ตามแผนยุทธศาสตร์ชาติ 20 ปี) ประจําปี 2563
นายอนุชา นาคาศัย รัฐมนตรีประจําสํานักนายกรัฐมนตรีกล่าวว่า โครงการหมู่บ้านรักษาศีล 5 เป็นโครงการที่มีความสําคัญ และเป็นภารกิจของคณะสงฆ์ร่วมกับหน่วยงานที่เกี่ยวข้องในการขับเคลื่อนโครงการ ฯ ให้ประสบผลสําเร็จ และบรรลุตามวัตถุประสงค์ ทั้งนี้ เป็นไปเพื่อประโยชน์ของพี่น้องประชาชน สังคม และประเทศชาติ ตลอดระยะเวลาที่ดําเนินโครงการประชาชนได้น้อมนําหลักศีล 5 มาประยุกต์และปรับใช้ในการดําเนินชีวิต ส่งผลให้ประชาชนมีวิถีชีวิตที่ดีขึ้น สังคมมีความสงบร่มเย็น ประชาชนในชาติมีความสามัคคีปรองดองสมานฉันท์
ในนามรัฐบาล ขอแสดงความชื่นชมเป็นอย่างยิ่ง และกราบขอบพระคุณคณะสงฆ์ และผู้มีส่วนเกี่ยวข้องในการขับเคลื่อนโครงการนี้ ซึ่งทุกท่านได้เสียสละ และอุทิศตน ทั้งกําลังกาย กําลังใจ เพื่อขับเคลื่อนกิจการพระพุทธศาสนา นํามาซึ่งการพัฒนาสังคมและประเทศชาติ ขอขอบพระคุณคณะสงฆ์จังหวัดระยอง รวมถึงหน่วยงานทั้งภาครัฐ ภาคเอกชน ภาคีเครือข่าย และพี่น้องประชาชนชาวจังหวัดระยองที่ได้ร่วมกันส่งเสริมสนับสนุนขับเคลื่อนโครงการหมู่บ้านรักษาศีล 5  ตามแนวทางที่กําหนดด้วยดีเสมอมา หวังให้โครงการสร้างความปรองดองสมานฉันท์ โดยใช้หลักธรรมทางพระพุทธศาสนา หมู่บ้านรักษาศีล 5 ได้รับการพัฒนาต่อยอดให้เจริญก้าวหน้า และสร้างประโยชน์สุขให้ประชาชนต่อไป
...........................
รัฐบาลไทย-ข่าวทำเนียบรัฐบาล-จะทราบได้อย่างไรว่าแอลกอฮอล์เจลที่ซื้อมา เป็นของจริงหรือของปลอม ??
วันพุธที่ 2 กันยายน 2563
จะทราบได้อย่างไรว่าแอลกอฮอล์เจลที่ซื้อมา เป็นของจริงหรือของปลอม ??
แอลกอฮอล์เจลที่ซื้อมา เป็นของจริงหรือของปลอม ??
Q : จะทราบได้อย่างไรว่าแอลกอฮอล์เจลที่ซื้อมา เป็นของจริงหรือของปลอม ??
A : ต้องใช้วิธีการเผาเพื่อดูเปลวไฟ หากมีเปลวไฟสีฟ้า แสดงว่าเป็นเมทานอล ไม่แนะนําให้ใช้ เพราะเป็นพิษและมีผลเสียต่อร่างกาย แต่หากมีเปลวไฟสีเหลืองหรือส้ม แสดงว่าเป็นเอทานอล เป็นแอลกอฮอล์ที่ปลอดภัยและแนะนําให้ใช้
รัฐบาลไทย-ข่าวทำเนียบรัฐบาล-การวัดไข้ด้วยเครื่องวัดอุณหภูมิหน้าผาก ที่มีตามอาคารหรือสถานที่ต่างๆ มีความแม่นยำหรือข้อจำกัดในการใช้อย่างไรบ้าง ??
วันศุกร์ที่ 28 สิงหาคม 2563
การวัดไข้ด้วยเครื่องวัดอุณหภูมิหน้าผาก ที่มีตามอาคารหรือสถานที่ต่างๆ มีความแม่นยําหรือข้อจํากัดในการใช้อย่างไรบ้าง ??
การวัดไข้ด้วยเครื่องวัดอุณหภูมิหน้าผากตามอาคารหรือสถานที่มีความแม่นยําหรือไม่
Q : การวัดไข้ด้วยเครื่องวัดอุณหภูมิหน้าผาก ที่มีตามอาคารหรือสถานที่ต่างๆ มีความแม่นยําหรือข้อจํากัดในการใช้อย่างไรบ้าง ??
A : เครื่องวัดอุณหภูมิร่างกายมี 2 ประเภท คือ
1. เครื่องวัดที่ต้องสัมผัสกับร่างกาย เช่น ปรอทวัดไข้
2. เครื่องวัดที่ไม่ต้องสัมผัสกับร่างกาย เช่น เครื่องวัดอุณหภูมิหน้าผาก (ปืนวัดไข้) ซึ่งเครื่องวัดที่ไม่ต้องสัมผัสกับร่างกายนั้นจะมีความแม่นยําที่ลดน้อยลง แต่จะมีความเหมาะสมกับสถานการณ์ที่มีการระบาดของเชื้อไวรัสโควิด-19 มากกว่า
รัฐบาลไทย-ข่าวทำเนียบรัฐบาล-วราวุธ เปิดการประชุม “ขับเคลื่อนไทยไปด้วยกัน” ในพื้นที่จังหวัดกาญจนบุรี เร่งแก้ไขปัญหาให้พี่น้องประชาชน
วันอาทิตย์ที่ 13 กันยายน 2563
วราวุธ เปิดการประชุม “ขับเคลื่อนไทยไปด้วยกัน” ในพื้นที่จังหวัดกาญจนบุรี เร่งแก้ไขปัญหาให้พี่น้องประชาชน
วราวุธ เปิดการประชุม “ขับเคลื่อนไทยไปด้วยกัน” ในพื้นที่จังหวัดกาญจนบุรี เร่งแก้ไขปัญหาให้พี่น้องประชาชน
วราวุธ เปิดการประชุม “ขับเคลื่อนไทยไปด้วยกัน” ในพื้นที่จังหวัดกาญจนบุรี เร่งแก้ไขปัญหาให้พี่น้องประชาชน
วันนี้ (13 ก.ย. 63) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุม “ขับเคลื่อนไทยไปด้วยกัน” ในพื้นที่จังหวัดกาญจนบุรี เพื่อรับฟังสรุปสถานการณ์ ประเด็นปัญหา รวมทั้งกําหนดแนวทาง และแผนปฏิบัติการแก้ไขปัญหาในพื้นที่ โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายจีระเกียรติ ภูมิสวัสดิ์ ผู้ว่าราชการจังหวัดกาญจนบุรี คณะผู้บริหาร ทส. หัวหน้าส่วนราชการ หน่วยงานภาครัฐที่เกี่ยวข้อง เข้าร่วมประชุม ณ ห้องประชุมแควใหญ่ ศาลากลางจังหวัดกาญจนบุรี
โดยในที่ประชุมได้รายงานสรุปถึงสถานการณ์ ประเด็นปัญหา ดังนี้
1. ปัญหาเรื่องที่ดิน
2. ปัญหาเรื่องช้างป่า
3. ปัญหาเรื่องการปรับภูมิทัศน์และการจัดระเบียบแพ
4. ปัญหาเรื่องไฟป่า หมอกควัน ฝุ่นละอองขนาดเล็ก PM 2.5
5. ปัญหาเรื่องภัยแล้ง
6. ปัญหาเรื่องยาเสพติด
7. ปัญหาเรื่องทางด้านการเมือง
8. ปัญหาเรื่องการแพร่ระบาดของโรคติดเชื้อไวรัสโคโรนา 2019 (COVID-19)
9. สรุปผลการดําเนินงานของศูนย์ดํารงธรรมจังหวัดกาญจนบุรี
รมว.ทส. กล่าวว่า ปัญหาเรื่องที่ดิน ยังมีพื้นที่บางส่วนของราชการที่ทับซ้อนกับพื้นที่ของพี่น้องประชาชน ทางกระทรวงฯ จะนําไปหารือกับคณะอนุกรรมการปรับปรุงแผนที่แนวเขตที่ดินของรัฐแบบบูรณาการ มาตราส่วน 1 : 4,000 (One Map) และแก้ไขปัญหาแนวเขตที่ดินของรัฐ ซึ่งอยู่ภายใต้คณะกรรมการนโยบายที่ดินแห่งชาติ (คทช.) สําหรับปัญหาไฟป่าหมอกควัน ทางกระทรวงฯ ได้แนะนํา ทําความเข้าใจกับประชาชนในพื้นที่​ รวมทั้ง​ ให้เจ้าหน้าที่เฝ้าระวังการเกิดไฟป่า และในเรื่องปัญหาภัยแล้งได้มอบหมายกรมทรัพยากรน้ําบาดาลขุดเจาะบ่อบาดาล และให้กรมทรัพยากรน้ํา​ เร่งหาแหล่งน้ําผูกรวมทําเป็นอ่างพวง เพื่อเป็นการแก้ปัญหาระยะสั้น ส่วนการแก้ไขปัญหาในระยะยาวได้ส่งเสริม​ และเน้นเรื่องการปลูกป่า​ รวมไปถึงการดูแลบํารุงผืนป่า เพื่อให้เป็นแหล่งต้นน้ําของจังหวัดกาญจนบุรี นอกจากนี้​ กระทรวงฯ​ โดยกรมอุทยานแห่งชาติ สัตว์ป่า และพันธุ์พืช ยังได้มีการวางแผนและแนวทางในการสร้างแหล่งอาหาร​ แหล่งน้ําให้กับช้างป่าเพื่อดึงช้างให้กลับเข้าป่า​ เป็นการแก้ปัญหาช้างป่าอีกด้วย
รัฐบาลไทย-ข่าวทำเนียบรัฐบาล-รมช.มนัญญา  ดูความพร้อมการจัดงานโครงการนำร่องการนำยางพารา
วันจันทร์ที่ 24 สิงหาคม 2563
รมช.มนัญญา  ดูความพร้อมการจัดงานโครงการนําร่องการนํายางพารา
รมช.มนัญญา  ดูความพร้อมการจัดงานโครงการนําร่องการนํายางพารามาใช้เพื่อปรับปรับปรุงเพิ่มความปลอดภัยทางถนน เพื่อเตรียมต้อนรับนายกรัฐมนตรี 25 สิงหาคมนี้
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ดูความพร้อมในการจัดงานโครงการนําร่องการนํายางพารามาใช้เพื่อปรับปรับปรุงเพิ่มความปลอดภัยทางถนน (kick off) ที่จะจัดขึ้นในวันที่ 25 สิงหาคม 2562 โดยมีพลเอกประยุทธ์ จันทร์โอชา นายกรัฐมนตรี เป็นประธาน ณ ทางหลวงหมายเลข 3249 ตอนควบคุม 0100 ตอนเขาไร่ยา - แพร่งขาหยั่ง อําเภอเมือง จังหวัดจันทบุรี
ทั้งนี้ รมช. มนัญญา ได้ทดสอบการเดินเครื่องผลิตอุปกรณ์จากยางพาราครบวงจร อาทิ เครื่องรวบรวมวัตถุดิบยางแผ่นรมควัน เครื่องผสมยางคอมปาวด์ เครื่องอัดขึ้นรูปจากพารา เป็นต้น
รัฐบาลไทย-ข่าวทำเนียบรัฐบาล-กระทรวงการคลังแจงรัฐบาลไม่มีนโยบายขึ้น ภาษี Vat
วันพุธที่ 9 กันยายน 2563
กระทรวงการคลังแจงรัฐบาลไม่มีนโยบายขึ้น ภาษี Vat
กระทรวงการคลังแจงรัฐบาลไม่มีนโยบายขึ้น ภาษี Vat
8 กันยายน 2563 นายลวรณ แสงสนิท ผู้อํานวยการสํานักงานเศรษฐกิจการคลัง ชี้แจงตามที่มีข้อเสนอแนะให้รัฐบาลปรับขึ้นอัตราภาษีมูลค่าเพิ่มจากร้อยละ 7 เป็นร้อยละ 9 หรือ เพิ่มขึ้นร้อยละ 2 เพื่อให้รัฐบาลมีรายได้เพิ่มมากขึ้น 1.2 แสนล้านบาท เพื่อนําไปแก้ปัญหา COVID-19 และฟื้นฟูเศรษฐกิจ นั้น รัฐบาลไม่มีนโยบายขึ้น ภาษี Vat ทั้งนี้ ฐานะทางการคลังของรัฐบาลในปัจจุบันยังมีความมั่นคงและมีสภาพคล่องเพียงพอต่อการดําเนินนโยบายของรัฐบาล เงินคงคลังในปัจจุบันยังอยู่ในระดับที่เข้มแข็ง แม้ว่าจะได้รับผลกระทบจากการดําเนินนโยบายของรัฐบาลในการบรรเทาผลกระทบและเยียวยาแก่ประชาชนและภาคธุรกิจในช่วงวิกฤต COVID-19 โดยระดับเงินคงคลังในปัจจุบันยังอยู่ในระดับที่เพียงพอต่อการรองรับการเบิกจ่ายงบประมาณของหน่วยงานภาครัฐ และการดําเนินนโยบายต่าง ๆ เพื่อสนับสนุนการฟื้นฟูเศรษฐกิจของประเทศในระยะต่อไป อีกทั้ง ภาระหนี้ต่องบประมาณอยู่ในระดับที่บริหารจัดการได้ ไม่เป็นอุปสรรคต่อการพัฒนาประเทศ และระดับหนี้สาธารณะยังอยู่ภายใต้กรอบวินัยการเงินการคลังของรัฐ
สําหรับภาษีมูลค่าเพิ่มซึ่งเป็นภาษีฐานการบริโภคที่มีความสัมพันธ์กับภาวะเศรษฐกิจของประเทศ การปรับขึ้นภาษีมูลค่าเพิ่มย่อมส่งผลกระทบต่อการบริโภคของประชาชนอย่างมีนัยสําคัญ เนื่องจากผลของการปรับขึ้นอัตราภาษีมูลค่าเพิ่มทําให้ระดับราคาสินค้าและบริการเพิ่มขึ้น ส่งผลต่อการลดอํานาจการซื้อของประชาชน ซึ่งอาจเป็นการซ้ําเติมประชาชนในภาวะเศรษฐกิจได้รับผลกระทบจากการแพร่ระบาดของไวรัส COVID-19 ซึ่งการปรับขึ้นอัตราภาษีมูลค่าเพิ่มจากร้อยละ 7 เป็นร้อยละ 9 จะทําให้ GDP ลดลงอย่างน้อยร้อยละ -0.6 ต่อปีจากกรณีฐาน อีกทั้ง ส่งผลกระทบต่อราคาสินค้าให้ปรับตัวสูงขึ้น โดยอัตราเงินเฟ้อทั่วไปจะเพิ่มขึ้นร้อยละ 1.5 ต่อปีจากกรณีฐาน การปรับขึ้นอัตราภาษีมูลค่าเพิ่มดังกล่าวจะทําให้เศรษฐกิจไทยที่อยู่ในภาวะชะลอตัวยิ่งหดตัวมากขึ้น ดังนั้น การปรับขึ้นภาษีมูลค่าเพิ่มเป็นเรื่องสําคัญและละเอียดอ่อนจึงต้องพิจารณารอบด้านและดูช่วงเวลาที่เหมาะสม
นอกจากนี้ เมื่อวันที่ 25 สิงหาคม 2563 คณะรัฐมนตรีได้มีมติเห็นชอบให้ขยายระยะเวลาการลดอัตราภาษีมูลค่าเพิ่มที่ร้อยละ 7 ต่อไปอีก 1 ปี (ตั้งแต่วันที่ 1 ตุลาคม 2563 ถึงวันที่ 30 กันยายน 2564) เพื่อช่วยลดภาระค่าครองชีพให้กับประชาชนและกระตุ้นให้มีการบริโภคของประชาชนอย่างต่อเนื่อง
......................................................................
รัฐบาลไทย-ข่าวทำเนียบรัฐบาล-พันธบัตรออมทรัพย์ ทั้ง 2 รุ่น จำหน่ายหมดแล้ว
วันพุธที่ 9 กันยายน 2563
พันธบัตรออมทรัพย์ ทั้ง 2 รุ่น จําหน่ายหมดแล้ว
ความสําเร็จในการจําหน่ายพันธบัตรออมทรัพย์ 2 รุ่น 2 ช่องทาง 2 อายุ ได้แก่ รุ่นก้าวไปด้วยกันและรุ่นวอลเล็ต สบม.ครั้งที่ 2 ซึ่งจําหน่ายได้ครบวงเงินแล้วเมื่อวันที่ 9 กันยายน 2563
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ (สบน.) เปิดเผยถึงความสําเร็จในการจําหน่ายพันธบัตรออมทรัพย์ 2 รุ่น 2 ช่องทาง 2 อายุ ได้แก่ รุ่นก้าวไปด้วยกันและรุ่นวอลเล็ต สบม.ครั้งที่ 2 ซึ่งจําหน่ายได้ครบวงเงินแล้วเมื่อวันที่ 9 กันยายน 2563 โดยพันธบัตรออมทรัพย์รุ่นก้าวไปด้วยกันเป็นการจําหน่ายผ่าน DLT Bond Platform ที่อํานวยความสะดวกให้ผู้ลงทุนซื้อพันธบัตรได้จากธนาคารตัวแทนจําหน่ายเพียงแห่งเดียวโดยไม่มีการจํากัดวงเงินซื้อต่อธนาคาร ซึ่งได้รับความสนใจจากผู้ลงทุนเป็นอย่างดีโดยประชาชนนิยมซื้อจากสาขาธนาคารด้วยวงเงินเฉลี่ย 3.2 ล้านบาทและมีสัดส่วนการถือครองพันธบัตรของประชาชนร้อยละ 70 ของวงเงินจําหน่าย โดยส่วนใหญ่เป็นผู้ลงทุนวัยทํางานตอนปลายจนถึงวัยหลังเกษียณที่มีอายุประมาณ 80 ปี
สําหรับพันธบัตรออมทรัพย์รุ่นวอลเล็ต สบม. ครั้งที่ 2 มีผู้สนใจลงทุนถึงเกือบ 20,000 รายการ โดยมีผู้ลงทุนอายุตั้งแต่ 15 ปี จนถึงอายุ 99 ปี และลงทุนเริ่มต้นตั้งแต่ 100 บาท และมีวงเงินซื้อเฉลี่ย 333,000 บาทต่อราย ส่วนใหญ่เป็นวัยทํางานตอนต้นจนถึงวัยก่อนเกษียณ ทั้งนี้ มีจํานวนผู้ลงทุนใกล้เคียงกับการจําหน่ายรุ่นก้าวไปด้วยกันที่มีวงเงินสูงกว่าถึง 9 เท่า และมีการกระจายตัวไปยังภูมิภาคต่างๆ ครอบคลุมเกือบทุกจังหวัดทั่วประเทศไทยจึงนับว่าการจําหน่ายในรอบนี้มีการกระจายตัวทั้งในด้านจํานวนผู้ลงทุน อายุผู้ลงทุน วงเงินซื้อเฉลี่ยและถิ่นฐานผู้ลงทุน แสดงถึงความสําเร็จในการนําเทคโนโลยีดิจิทัลมาประยุกต์ใช้กับธุรกรรมทางการเงินที่ผู้ลงทุนสามารถเข้าถึงการลงทุนได้ง่ายด้วยวงเงินที่ต่ําลง และตอบสนองความต้องการของผู้ลงทุนได้เป็นอย่างดี
สบน. ขอขอบคุณประชาชนที่ให้ความสนใจลงทุนพันธบัตรออมทรัพย์ และขอให้ติดตามข่าวสารการจําหน่ายพันธบัตรออมทรัพย์ผ่านเว็บไซต์http://www.pdmo.go.thและ Facebook ของสํานักงานบริหารหนี้สาธารณะ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานเปิดงานสัมมนาวิชาการ Innovation in Raw Materials Conference 2020: The Implementation of Circular Economy
วันพุธที่ 9 กันยายน 2563
ปลัดฯ กอบชัย เป็นประธานเปิดงานสัมมนาวิชาการ Innovation in Raw Materials Conference 2020: The Implementation of Circular Economy
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดงานสัมมนาวิชาการ Innovation in Raw Materials Conference 2020: The Implementation of Circular Economy  ณ ศูนย์วิจัยและพัฒนาเทคโนโลยีรีไซเคิล อําเภอพระประแดง จังหวัดสมุทรปราการ
วันนี้ (9 กันยายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดงานสัมมนาวิชาการ Innovation in Raw Materials Conference 2020: The Implementation of Circular Economy พร้อมด้วย นางวรวรรณ ชิตอรุณ รองปลัดกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และคณะผู้บริหารกระทรวงอุตสาหกรรม เข้าร่วม โดยมี นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ และคณะผู้บริหาร ให้การต้อนรับ ณ ศูนย์วิจัยและพัฒนาเทคโนโลยีรีไซเคิล อําเภอพระประแดง จังหวัดสมุทรปราการ
การสัมมนาวิชาการ Innovation in Raw Materials Conference 2020: The Implementation of Circular Economy จัดโดย กรมอุตสาหกรรมพื้นฐานและการเหมืองแร่ มีวัตถุประสงค์เพื่อนําเสนอการดําเนินงานของภาครัฐในการส่งเสริมให้ผู้ประกอบการนําหลักการ Circular Economy ไปประยุกต์ใช้ในองค์กร สร้างรากฐานแห่งการพัฒนาด้านนวัตกรรมวัตถุดิบอย่างยั่งยืน โดยกิจกรรมภายในงานประกอบด้วย การแนะนําและเปิดตัวเครื่องต้นแบบในการคัดแยกโลหะจากซากแผงวงจรอิเล็กทรอนิกส์ ซึ่งเป็นเทคโนโลยีรีไซเคิลขยะอิเล็กทรอนิกส์ และประยุกต์ใช้เทคโนโลยีแต่งแร่ ด้วยการออกแบบและพัฒนา เครื่องคัดแยกทางกายภาพหรือทางกล (Particle Separation Machine) เพื่อบดย่อยและคัดแยกส่วนประกอบต่าง ๆ จากซากแผงวงจรอิเล็กทรอนิกส์ ก่อนเข้าสู่กระบวนการรีไซเคิลในขั้นตอนต่อไป #กระทรวงอุตสาหกรรม # Innovation in Raw Materials Conference 2020: The Implementation of Circular Economy #ศูนย์วิจัยและพัฒนาเทคโนโลยีรีไซเคิล #prindustry
รัฐบาลไทย-ข่าวทำเนียบรัฐบาล-รมว.ทส. ลงพื้นที่สวนพฤกษศาสตร์พุแค จ.สระบุรี เพื่อพัฒนาให้เป็นปอดขนาดใหญ่ของประชาชน
วันอาทิตย์ที่ 6 กันยายน 2563
รมว.ทส. ลงพื้นที่สวนพฤกษศาสตร์พุแค จ.สระบุรี เพื่อพัฒนาให้เป็นปอดขนาดใหญ่ของประชาชน
รมว.ทส. ลงพื้นที่สวนพฤกษศาสตร์พุแค จ.สระบุรี เพื่อพัฒนาให้เป็นปอดขนาดใหญ่ของประชาชน
รมว.ทส. ลงพื้นที่สวนพฤกษศาสตร์พุแค จ.สระบุรี เพื่อพัฒนาให้เป็นปอดขนาดใหญ่ของประชาชน
วันนี้ (6 กันยายน 2563) เวลา​ 10.​00 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ พร้อมด้วย นายจตุพร​ บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เดินทางมาตรวจเยี่ยมสวนพฤกษศาสตร์พุแค จังหวัดสระบุรี โดยได้รับฟังบรรยายสรุปการดําเนินงานที่ผ่านมา ซึ่งสวนแห่งนี้ เป็นสวนพฤกษศาสตร์แห่งแรกในประเทศไทย มีเนื้อที่ 5,321 ไร่ ใช้เป็นสถานที่รวบรวมและอนุรักษ์พันธุ์ไม้ รวมถึงการเป็นสถานที่พักผ่อนที่สําคัญของจังหวัดสระบุรี
รมว.ทส. ได้รับฟังสภาพปัญหาข้อขัดข้องจากหน่วยงาน พบว่า สวนพฤกษศาสตร์แห่งนี้เป็นแห่งเรียนรู้สําหรับสถานศึกษาในพื้นที่ รวมถึงเป็นสถานที่ออกกําลังกายของประชาชน แต่เนื่องจากพื้นที่ของสวนพฤกษศาสตร์พุแคมีพื้นที่แยกออกเป็น 3 ส่วน โดยมีถนนหลวงตัดผ่าน ในการนี้ รมว.ทส. จึงได้มอบนโยบายให้หน่วยงานที่เกี่ยงข้องศึกษาการออกแบบเส้นทางเชื่อมสวนทั้ง 3 ส่วนเข้าด้วยกัน เน้นให้เกิดความสะดวกและปลอดภัยแก่นักเรียน นักศึกษา ประชาชน ที่มาใช้ประโยชน์จากสถานที่แห่งนี้
นอกจากนั้น รมว.ทส. พร้อมคณะ ได้ร่วมกันปลูกต้นมหาพรหมราชินี พร้อมเดินเยี่ยมชมรอบสวนพฤกษาศาสตร์พุแค รวมถึงได้มอบแนวทางปรับปรุงให้มีสิ่งอํานวยความสะดวกแก่ผู้สูงอายุและผู้พิการ อีกทั้ง ยังต้องการให้สวนพฤกษาศาสตร์พุแคแห่งนี้เป็นปอดขนาดใหญ่ให้กับชาวสระบุรี รวมถึงสร้างคุณค่าให้ประชาชนทุกคนร่วมกันรักษา หวงแหน ให้สวนพฤกษาศาสตร์พุแคแห่งนี้อยู่คู่สร้างประโยชน์ให้กับพี่น้องประชาชนจังหวัดสระบุรีตลอดไป
รัฐบาลไทย-ข่าวทำเนียบรัฐบาล-อนุมัติงบกลาง 1,000 ล้าน หนุนผลิตวัคซีนต้านโควิด-19
วันพุธที่ 2 กันยายน 2563
อนุมัติงบกลาง 1,000 ล้าน หนุนผลิตวัคซีนต้านโควิด-19
วันพุธที่ 2 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบอนุมัติงบกลาง วงเงิน 1,000 ล้านบาท ให้สถาบันวัคซีนแห่งชาติ พัฒนางานด้านวัคซีนของประเทศ โดยเฉพาะวัคซีนป้องกันโรคโควิด-19 มีเป้าหมายระยะสั้น – ระยะกลาง โดยนําวัคซีนต้นแบบที่มีศักยภาพสูงจากต่างประเทศมาทดสอบในประเทศ และขอรับการถ่ายทอดเทคโนโลยีจากประเทศผู้ผลิต เช่น จีน และยุโรป เพื่อผลิตวัคซีนด้วยตนเอง ส่วนเป้าหมายระยะกลาง – ระยะยาว คือ การพัฒนาวัคซีนต้นแบบในประเทศตั้งแต่ต้นน้ํา เพื่อให้ประชาชนเข้าถึงวัคซีนได้ทันท่วงที และเพิ่มขีดความสามารถของประเทศส่งผลดีต่อเศรษฐกิจและสังคมไทย รวมถึงสร้างความเชื่อมั่นให้กับคนในประเทศและนานาชาติอีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-‘ก.แรงงาน’ จับมือ ‘ออมสิน’ ปลดหนี้นอกระบบแรงงาน
วันพุธที่ 2 กันยายน 2563
‘ก.แรงงาน’ จับมือ ‘ออมสิน’ ปลดหนี้นอกระบบแรงงาน
นฤมล สั่งการ กพร. ร่วมมือ ธ.ออมสิน ช่วยเหลือแรงงานปลดหนี้นอกระบบ สร้างงาน สร้างอาชีพ มีรายได้ที่มั่นคง สู่คุณภาพชีวิตที่ดี
ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานการประชุม เพื่อหารือโครงการพัฒนาทักษะและส่งเสริมการประกอบชีพ ระหว่างธนาคารออมสิน กับ กรมพัฒนาฝีมือแรงงาน โดยมี ดร.ภาคิน สมมิตรธนกุล ผู้ช่วยเลขานุการรัฐมนตรีว่าการกระทรวงแรงงาน นายธวัช เบญจาทิกุล อธิบดีกรมพัฒนาฝีมือแรงงาน ผู้อํานวยการกองแผนงานและสารสนเทศ พร้อมเจ้าหน้าที่ผู้เกี่ยวข้อง และ ผู้แทนจากธนาคารออมสิน เข้าร่วมการประชุม ณ ห้องแสงสิงแก้ว ชั้น 5 อาคารกระทรวงแรงงาน
สําหรับโครงการฯ ที่จะจัดทําขึ้นนั้น เพื่อพัฒนาฝีมือแรงงานแก่ผู้มีบัตรสวัสดิการแห่งรัฐ หรือผู้ที่สนใจประกอบอาชีพอิสระ เข้ารับการพัฒนาทักษะฝีมือ ให้มีความรู้ ความสามารถ สามารถนําไปประกอบอาชีพ มีรายได้เลี้ยงตนเองและครอบครัว ยกระดับคุณภาพชีวิต เพื่อลดความเหลื่อมล้ํา และรองรับต่อการขยายตัวของระบบเศรษฐกิจในอนาคต รวมไปถึง เพิ่มช่องทางในการหาแหล่งเงินทุนเพื่อประกอบอาชีพอิสระ โดยธนาคารออมสินจะมีการจัดอบรมความรู้ทางการเงิน เพื่อเสริมสร้างทักษะความรู้ทางการเงินเบื้องต้น การเข้าถึงแหล่งเงินทุนในระบบ รวมทั้งการสร้างทัศนคติทางการเงินที่ดี และปรับเปลี่ยนพฤติกรรมการใช้จ่ายให้เหมาะสมแก่ผู้ที่ผ่านการฝึกอบรมอาชีพจากกรมพัฒนาฝีมือแรงงาน เพื่อสร้างความมั่นคงทางการเงิน และป้องกันการเกิดปัญหาหนี้นอกระบบ ส่วนกรมพัฒนาฝีมือแรงงานจะส่งเสริมและสนับสนุนการฝึกอบรมฝีมือแรงงานตลอดจนการออกวุฒิบัตร เพื่อมอบให้แก่ผู้ที่ผ่านการอบรมได้นําไปใช้ประโยชน์ต่อไป
อธิบดีกรมพัฒนาฝีมือแรงงาน กล่าวว่า ที่ผ่านมากรมพัฒนาฝีมือแรงงานได้ร่วมกับธนาคารออมสินอย่างต่อเนื่อง อาทิ โครงการให้สินเชื่อแก่ผู้ผ่านการฝึกอบรมจากกรมพัฒนาฝีมือแรงงาน หลักสูตรช่างเอนกประสงค์ โครงการพัฒนาทักษะและส่งเสริมการประกอบอาชีพแก่ผู้มีบัตรสวัสดิการแห่งรัฐหรือผู้สนใจจะประกอบอาชีพอิสระ เพื่อให้ผู้ผ่านการฝึกอบรมดังกล่าว มีเงินทุนเพื่อประกอบอาชีพต่อไป
รมช. แรงงาน กล่าวเพิ่มเติมว่า กระทรวงแรงงานโดยกรมพัฒนาฝีมือแรงงานมีความมุ่งมั่นที่จะช่วยเหลือให้แรงงานทุกคน มีทักษะฝีมือแรงงาน มีอาชีพ มีรายได้ และเข้าถึงแหล่งบริการทางการเงิน เพื่อให้กลุ่มของแรงงานหลุดจากการเป็นหนี้นอกระบบ
-----------------------------------------------------------
รัฐบาลไทย-ข่าวทำเนียบรัฐบาล-หนุนหน่วยงานรัฐ จัดซื้อจัดจ้างพัสดุจาก SMEs
วันอังคารที่ 8 กันยายน 2563
หนุนหน่วยงานรัฐ จัดซื้อจัดจ้างพัสดุจาก SMEs
วันเสาร์ที่ 6 กันายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่างกฎกระทรวงกําหนดให้หน่วยงานของรัฐจัดซื้อจัดจ้างพัสดุจากผู้ประกอบการวิสาหกิจขนาดกลางและขนาดย่อม (SMEs) โดยใช้เงินงบประมาณไม่น้อยกว่าร้อยละ 30 จัดซื้อจัดจ้างพัสดุจาก SMEs ที่ได้ขึ้นบัญชีรายการพัสดุและรายชื่อไว้กับสํานักงานส่งเสริมวิสาหกิจขนาดกลางและขนาดย่อม (สสว.) รวมถึงผลิตภัณฑ์ของร้านค้าสหกรณ์หรือสถาบันเกษตรกรที่กระทรวงเกษตรฯ รับรอง ขณะเดียวกันยังส่งเสริมการใช้พัสดุที่ผลิตในประเทศ และพัสดุที่เป็นมิตรกับสิ่งแวดล้อม เพื่อกระตุ้นให้ทุกหน่วยงานสนับสนุนสินค้าและวัตถุดิบที่ผลิตในประเทศ ช่วยขับเคลื่อนเศรษฐกิจไทยและกระจายรายได้สู่ท้องถิ่น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทำไมเราถึงต้องป้องกันตัวเองอย่างต่อเนื่อง และมีวิธีการอย่างไรบ้าง ??
วันอังคารที่ 15 กันยายน 2563
ทําไมเราถึงต้องป้องกันตัวเองอย่างต่อเนื่อง และมีวิธีการอย่างไรบ้าง ??
เพราะอะไรกันนะ
รัฐบาลไทย-ข่าวทำเนียบรัฐบาล-รมว.​ ทส.  ร่วมงาน "GCNT FORUM 2020 : Thailand Business Leadership for SDGs”
วันอังคารที่ 1 กันยายน 2563
รมว.​ ทส.  ร่วมงาน "GCNT FORUM 2020 : Thailand Business Leadership for SDGs”
นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ ร่วมงาน "GCNT FORUM 2020 : Thailand Business Leadership for SDGs”  โดยมี​ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม​ ให้เกียรติเป็นประธานในพิธี
รมว.​ ทส. ร่วมงาน "GCNT FORUM 2020 : Thailand Business Leadership for SDGs”
วันที่ 31​ สิงหาคม​ 2563 เวลา​ 08.30 น.​ ณ ศูนย์ประชุมสํานักงานสหประชาชาติ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ ร่วมงาน "GCNT FORUM 2020 : Thailand Business Leadership for SDGs” โดยมี​ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม​ ให้เกียรติเป็นประธานในพิธี​ ทั้งนี้​ ภายในงานดังกล่าว​ ได้รวมสุดยอดผู้นําด้านการพัฒนาที่ยั่งยืน จากภาครัฐ ภาคธุรกิจ สหประชาชาติ และภาคประชาสังคม กว่า 200 ราย เข้าร่วมสัมมนาเพื่อผนึกกําลังในการทําธุรกิจอย่างยั่งยืนภายใต้วิถีใหม่ ตามหลักสากล 10 ประการของ UN Global Compact และเป้าหมายการพัฒนาที่ยั่งยืน (SDGs) มาร่วมประกาศเจตนารมณ์ ในการทํางานร่วมกันเพื่อขับเคลื่อนประเทศไทยให้ฟื้นตัวได้ดีกว่าเดิมและเติบโตอย่างยั่งยืน
รัฐบาลไทย-ข่าวทำเนียบรัฐบาล-​ปลัดกระทรวงกลาโหม สร้างโอกาสทางการศึกษา มอบทุนเรียนดี สานต่อความฝันน้องๆ ร.ร. กลาโหมอุทิศ
วันจันทร์ที่ 14 กันยายน 2563
​ปลัดกระทรวงกลาโหม สร้างโอกาสทางการศึกษา มอบทุนเรียนดี สานต่อความฝันน้องๆ ร.ร. กลาโหมอุทิศ
สํานักงานปลัดกระทรวงกลาโหม ได้เล็งเห็นความสําคัญของการศึกษา โดย พลเอก ณัฐ อินทรเจริญ ปลัดกระทรวงกลาโหม พร้อมคุณรมิดา อินทรเจริญ นายกสมาคมภริยาข้าราชการสํานักงานปลัดกระทรวงกลาโหม ประธานในพิธีมอบทุนการศึกษา ประจําปี 2563
ทั้งนี้ เป็นการมอบทุนจํานวน 50 ทุน อีกทั้ง ยังมอบเงินสนับสนุนอุปกรณ์การศึกษา และสนับสนุนอาหารกลางวัน รวมเป็นเงินทั้งสิ้น 160,000 บาท เพื่อเป็นกําลังใจให้กับน้องๆ ที่เรียนดีแต่ขาดแคลนทุนทรัพย์ ณ โรงเรียนกลาโหมอุทิศ จ.นนทบุรี
โดยนักเรียนที่ได้รับทุนจะเป็นน้องๆ ที่เรียนดี ประพฤติดี แต่ขาดแคลนทุนทรัพย์ บุตรข้าราชการทหาร และมอบเกียรติบัตรให้แก่นักเรียนที่ทําคุณความดี อันเป็นประโยชน์แก่โรงเรียน พร้อมมอบโล่เกียรติยศให้กับคณะครู และบุคคลที่อุทิศตนสร้างคุณประโยชน์ด้านการศึกษา เพื่อเป็นการสร้างขวัญกําลังใจแก่นักเรียน และผู้ที่ทําประโยชน์ให้กับโรงเรียนกลาโหมอุทิศให้มีการพัฒนาอย่างต่อเนื่อง
รัฐบาลไทย-ข่าวทำเนียบรัฐบาล-‘สุชาติ ชมกลิ่น’ รมว.แรงงาน ห่วง สั่ง ติดตาม “ผีน้อย” พัวพันยาเสพติดในเกาหลี
วันจันทร์ที่ 31 สิงหาคม 2563
‘สุชาติ ชมกลิ่น’ รมว.แรงงาน ห่วง สั่ง ติดตาม “ผีน้อย” พัวพันยาเสพติดในเกาหลี
รัฐมนตรีว่าการกระทรวงแรงงาน ห่วงแรงงานไทยในเกาหลีใต้ หลังมีข่าวเกี่ยวข้องกับยาเสพติด สั่งการด่วน ถึงทูตแรงงาน เข้าตรวจสอบ ดูแลแรงงานไทย ทันที เตือน แรงงานไทยอย่ายุ่งเกี่ยวกับยาเสพติด เหตุ เกาหลีใต้คาดโทษแรง สูงสุดจําคุกตลอดชีวิต
นายสุชาติ ชมกลิ่น รัฐมนตรีว่าการกระทรวงแรงงานเผย ได้รับรายงานจาก อัครราชทูตที่ปรึกษา (ฝ่ายแรงงาน) ประจําสถานเอกอัครราชทูต ณ กรุงโซล ว่า สํานักข่าว CBS เกาหลีใต้ ได้นําเสนอข่าวเกี่ยวกับแรงงานไทยเกี่ยวข้องกับการเสพและจําหน่ายยาเสพติดในเกาหลีใต้ ซึ่งเกี่ยวกับเรื่องนี้ ตนไม่ได้นิ่งนอนใจ จึงสั่งการด่วนถึงทูตแรงงาน เข้าตรวจสอบ ดูแลแรงงานไทย ทันที
จากการตรวจสอบเบื้องต้นพบว่า ส่วนใหญ่จะเป็นกลุ่มแรงงานหลบหนี ที่ไม่มีวีซ่าทํางาน ขณะที่ แรงงานถูกกฎหมาย อย่างEPS ไม่ค่อยปรากฎว่าเกี่ยวข้องกับยาเสพติด เนื่องจากให้ความสําคัญกับการทํางาน ส่งเงินกลับบ้านให้ครอบครัวมากกว่า รวมทั้งกลัวการถูกดําเนินคดีตามกฎหมายเกาหลีใต้ ซึ่งมีโทษแรง โดยกรณีเสพยาหรือมียาในครอบครอง จะมีโทษจําคุกไม่เกิน 3 ปี หรือเสียค่าปรับไม่เกิน 50 ล้านวอน กรณีค้ายาเสพติด มีโทษจําคุกไม่เกิน 3 ปี หรือเสียค่าปรับไม่เกิน 50 ล้านวอน กรณีส่งออกต่างประเทศหรือผลิตยาเสพติด มีโทษจําคุก 5 ปีขึ้นไป หรือจําคุกตลอดชีวิต
“ รัฐบาลให้ความสําคัญกับการเร่งแก้ไขปัญหาแรงงานไทยลักลอบเดินทางไปทํางานในสาธารณรัฐเกาหลีอย่างเข้มงวดและจริงจัง มาอย่างต่อเนื่อง รวมทั้งการใช้มาตรการทางกฎหมาย ซึ่งกระทรวงแรงงาน จะเร่งวางมาตรการในการจัดส่งแรงงานไทยไปทํางานที่เกาหลีใต้ให้รัดกุม มากขึ้น โดยจะตรวจสารเสพติดของแรงงาน EPS ก่อนอนุญาตให้เดินทางไปทํางาน เพื่อป้องกันความต้องการใช้ยาเสพติดต่อเนื่อง ซึ่งหากถูกส่งกลับประเทศไทยจากสาเหตุเกี่ยวข้องกับยาเสพติด อาจงดการอนุญาตให้ไปทํางานต่างประเทศถาวร”นายสุชาติ ชมกลิ่นกล่าว
นายสุชาติฯกล่าวเพิ่มเติมว่า ในการไปทํางานที่เกาหลีใต้ ต้องผ่านขั้นตอนการคัดเลือกหลายครั้ง รวมทั้งต้องฝึกฝนภาษาเกาหลีและทักษะการทํางาน ตนขอชื่นชมในความอดทนของแรงงานไทย แต่เมื่อไปทํางานแล้ว ขอให้รับผิดชอบงานให้ดีที่สุด ปฏิบัติตามกฎหมายและวัฒนธรรมของเกาหลี ไม่ยุ่งเกี่ยวกับยาเสพติด สิ่งของมึนเมา และการพนัน ตลอดจนเก็บเกี่ยวประสบการณ์จากการทํางานนํากลับมาใช้ในประเทศไทย โดยเฉพาะการฝึกฝนด้านภาษา เพราะจะสามารถหางานทําได้ง่าย และขอให้รักษาชื่อเสียงของประเทศไทย เนื่องจากจะส่งผลต่อจํานวนแรงงานไทยที่จะได้เดินทางไปทํางานในรุ่นต่อๆไปด้วย
รัฐบาลไทย-ข่าวทำเนียบรัฐบาล-“พุทธิพงษ์” เป็นประธานประชุมคณะกรรมการ กบส. ครั้งที่ 1/2563
วันพฤหัสบดีที่ 10 กันยายน 2563
“พุทธิพงษ์” เป็นประธานประชุมคณะกรรมการ กบส. ครั้งที่ 1/2563
“พุทธิพงษ์” เป็นประธานประชุมคณะกรรมการ กบส. ครั้งที่ 1/2563
เมื่อวันที่ 8 กันยายน 2563 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะกรรมการบริหารสํานักงานคณะกรรมการการรักษาความมั่นคงปลอดภัยไซเบอร์ (กบส.) ครั้งที่ 1/2563 โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมคณะกรรมการจากหน่วยงานที่เกี่ยวข้องร่วมประชุม ณ ห้องประชุม brainstorm ชั้น 22 สพธอ. ทั้งนี้ที่ประชุมพิจารณาวาระสําคัญที่น่าสนใจ อาทิ แผนการดําเนินงานของคณะกรรมการบริหารสํานักงาน กบส. ในปีงบประมาณ 2563 ร่างกรอบโครงสร้างและอัตรากําลังของสํานักงานฯ และร่างแผนปฏิบัติการระยะ 3 ปี (พ.ศ.2563-2565 ) ของสํานักงานฯ สถานที่ตั้งสํานักงานฯ เป็นต้น
**************
รัฐบาลไทย-ข่าวทำเนียบรัฐบาล-รมว.ทส. เข้าร่วม FCCT panel discussion on “A green & resilient ‘new normal’ for Thailand :  Planning for a post-Pandemic sustainable economy”
วันพุธที่ 9 กันยายน 2563
รมว.ทส. เข้าร่วม FCCT panel discussion on “A green & resilient ‘new normal’ for Thailand :  Planning for a post-Pandemic sustainable economy”
รมว.ทส. เข้าร่วม FCCT panel discussion on “A green & resilient ‘new normal’ for Thailand : Planning for a post-Pandemic sustainable economy”
รมว.ทส. เข้าร่วม FCCT panel discussion on “A green & resilient ‘new normal’ for Thailand :
Planning for a post-Pandemic sustainable economy”
วันที่ 8 กันยายน 2563 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ร่วมกล่าวถ้อยแถลง Thailand’s Post-Covid view of environmental issues and sustainability และร่วมการเสวนาในงาน A green & resilient ‘new normal’ for Thailand: Planning for a post-Pandemic sustainable economy ณ สมาคมผู้สื่อข่าวต่างประเทศแห่งประเทศไทย  อาคารมณียาเซ็นเตอร์​ กรุงเทพมหานคร
รัฐบาลไทย-ข่าวทำเนียบรัฐบาล-วันสถาปนาสำนักงานเศรษฐกิจอุตสาหกรรม ครบรอบ 29 ปี
วันพุธที่ 9 กันยายน 2563
วันสถาปนาสํานักงานเศรษฐกิจอุตสาหกรรม ครบรอบ 29 ปี
นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมงานวันคล้ายวันสถาปนา ครบรอบ 29 ปี สํานักงานเศรษฐกิจอุตสาหกรรม ณ บริเวณด้านหน้าอาคารสํานักงานปลัดกระทรวงอุตสาหกรรมและอาคารสํานักงานเศรษฐกิจอุตสาหกรรม
วันที่ 8 กันายายน 2563 นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ รองปลัดกระทรวงอุตสาหกรรม ผู้บริหารระดับสูงกระทรวงอุตสาหกรรม ผู้แทนจากหน่วยงานเครือข่ายของกระทรวงอุตสาหกรรม ผู้แทนจากหน่วยงานเครือข่ายภาครัฐและเอกชน ร่วมงานวันคล้ายวันสถาปนา ครบรอบ 29 ปี สํานักงานเศรษฐกิจอุตสาหกรรม โดยมี นายทองชัย ชวลิตพิเชฐ ผู้อํานวยการสํานักงานเศรษฐกิจอุตสาหกรรม ให้การต้อนรับ ณ บริเวณด้านหน้าอาคารสํานักงานปลัดกระทรวงอุตสาหกรรมและอาคารสํานักงานเศรษฐกิจอุตสาหกรรม
รัฐบาลไทย-ข่าวทำเนียบรัฐบาล-ก.แรงงาน ผนึก กระทรวงการคลัง ดันแรงงานคุณภาพ สู่ผู้ประกอบการ
วันอังคารที่ 15 กันยายน 2563
ก.แรงงาน ผนึก กระทรวงการคลัง ดันแรงงานคุณภาพ สู่ผู้ประกอบการ
รมช.แรงงาน ร่วมเป็นเกียรติพิธี MOU “บสย. SMEs ต้องชนะ” โครงการค้ําประกันสินเชื่อ บสย. Soft Loan พลัส ลั่น! พร้อมเดินหน้าพัฒนาทักษะฝีมือแรงงานสู่การเป็นผู้ประกอบการ
วันที่ 15 กันยายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ร่วมพิธีลงนามบันทึกข้อตกลงความร่วมมือ “บสย. SMEs ต้องชนะ” โครงการค้ําประกันสินเชื่อ บสย. Soft Loan พลัส ซึ่งเป็นความร่วมมือระหว่าง บรรษัทประกันสินเชื่ออุตสาหกรรมขนาดย่อม (บสย.) กับ สถาบันการเงิน โดยมีนายสันติ พร้อมพัฒน์ รัฐมนตรีช่วยกระทรวงการคลัง และนายบรรยง วิเศษมงคลชัย ประธานกรรมการ บรรษัทประกันสินเชื่ออุตสาหกรรมขนาดย่อม (บสย.) ร่วมเป็นพยานในพิธีฯ ณ ห้องวายุภักษ์ 4 ชั้น 4 อาคารสํานักงานปลัดกระทรวงการคลัง
ศาสตราจารย์ นฤมล กล่าวว่า กรมพัฒนาฝีมือแรงงาน (กพร.) กระทรวงแรงงาน ได้หารือกับ บสย. และจะมีการลงนามความร่วมมือขึ้นในเร็วๆ นี้ โดยที่ผ่านมา กพร.ได้เข้าไปช่วยเหลือผู้ที่ได้รับผลกระทบจากการแพร่ระบาดของไวรัสโควิด-19 ซึ่งมีทั้งแรงงานในระบบและนอกระบบ ด้วยการเพิ่มทักษะฝีมือให้มีความรู้และทักษะฝีมือ ให้สามารถนําไปประกอบอาชีพ นอกจากนี้ ยังมีผู้ประกอบอาชีพอิสระและกลุ่ม SMEs บสย.จะเข้ามาให้ความช่วยเหลือผู้ที่ผ่านการฝึกอบรมและได้รับวุฒิบัตรจากกรมพัฒนาฝีมือแรงงาน สามารถเข้าถึงแหล่งเงินทุนตามที่บสย.ได้จัดทําโครงการไว้ อีกทั้ง กพร.มีหน่วยงานกระจายอยู่ในภูมิภาคทั้ง 77 จังหวัด สามารถให้การช่วยเหลือได้ตั้งแต่กลุ่มรากหญ้า ปัญหาส่วนใหญ่เมื่อผ่านการฝึกอบรมแล้ว ขาดเงินทุนเพื่อประกอบกิจการ ซึ่งบสย.จะเข้ามาช่วยเหลือและแก้ปัญหาในเรื่องนี้ได้ และกระทรวงการคลังจะทําหน้าที่ในการเชื่อมโยงแรงงานที่ผ่านการพัฒนาทักษะฝีมือดังกล่าว ให้มีโอกาสในการเข้าถึงแหล่งทุนมากยิ่งขึ้นด้วย เพื่อช่วยแก้ไขปัญหาการว่างงาน ซึ่งเป็นเรื่องต้องรีบดําเนินการแก้ไขท่ามกลางวิกฤติเศรษฐกิจของประเทศ
สําหรับรูปแบบการค้ําประกันสินเชื่อที่ บสย. ทําหน้าที่ค้ําประกันให้กับ SMEs เป็นกลไกที่สามารถขยายผลการให้สินเชื่อได้มากกว่างบประมาณที่รัฐใช้ไปหลายเท่า ซึ่งนอกจากจะมีโครงการ Soft Loan พลัสแล้ว ยังมีโครงการค้ําประกันที่สําคัญ ได้แก่ บสย.ไทยชนะ ที่ถือว่าเป็นมาตรการสําคัญที่ บสย. ดําเนินการค้ําประกันด้วยตนเอง เพื่อเพิ่มความช่วยเหลือไปครอบคลุมฐานผู้ประกอบการต่างๆ สามารถตอบโจทย์การแก้ปัญหาเศรษฐกิจในขณะนี้ได้เป็นอย่างดี นอกจากการช่วยเหลือให้ SMEs ให้สามารถเข้าถึงแหล่งเงินทุนแล้ว ยังได้จัดตั้งศูนย์ให้คําปรึกษาทางการเงินกับ SMEs ซึ่งเป็นการให้ความรู้ ช่วยแก้ไขปัญหาทางการเงินโดยไม่คิดค่าใช้จ่ายใด ๆ ทําให้ SMEs ผู้ประกอบการอาชีพอิสระ คนตกงาน ได้มีโอกาสรับการค้ําประกันและได้รับสินเชื่อในที่สุด
---------------------------
รัฐบาลไทย-ข่าวทำเนียบรัฐบาล-รัฐมนตรีสุริยะฯ ลงพื้นที่ติดตามและรับฟังการบริหารจัดการของนิคมอุตสาหกรรมมาบตาพุด
วันจันทร์ที่ 24 สิงหาคม 2563
รัฐมนตรีสุริยะฯ ลงพื้นที่ติดตามและรับฟังการบริหารจัดการของนิคมอุตสาหกรรมมาบตาพุด
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ลงพื้นที่ติดตามและรับฟังการบริหารจัดการของนิคมอุตสาหกรรมมาบตาพุด
จ.ระยอง : วันนี้ (24 สิงหาคม 2563) เวลา 13.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม และคณะผู้บริหารกระทรวงอุตสาหกรรม ลงพื้นที่ติดตามและรับฟังการบริหารจัดการของนิคมอุตสาหกรรมมาบตาพุด โดยมีนางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย กล่าวบรรยายสรุป ณ ห้องประชุมสมเจตน์ สํานักงานนิคมอุตสาหกรรมมาบตาพุด จ.ระยอง
รัฐบาลไทย-ข่าวทำเนียบรัฐบาล-​‘นฤมล’ ลั่น ‘แรงงานฝีมือคุณภาพ’ ปัจจัยสำคัญของความยั่งยืนในระบบเศรษฐกิจ
วันพฤหัสบดีที่ 17 กันยายน 2563
​‘นฤมล’ ลั่น ‘แรงงานฝีมือคุณภาพ’ ปัจจัยสําคัญของความยั่งยืนในระบบเศรษฐกิจ
รัฐมนตรีช่วยว่าการกระทรวงแรงงาน เผย แรงงานฝีมือคุณภาพคือปัจจัยสําคัญของความยั่งยืนในระบบเศรษฐกิจ สู่การพัฒนาในระดับชาติ
เมื่อวันที่ 16 กันยายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เข้าร่วมประชุม High - level Ministerial Conference on Human Resources Development for the Changing Word of Work ผ่านระบบ Video Conference ณ ห้องประชุมประสงค์ รณะนันท์ ชั้น 5 อาคารกระทรวงแรงงาน โดยมี H.E Dato Lim Jock Hoi, Secretary-General of ASEAN Secretariat, Director General Guy Ryder of the ILO, Honorable Chair of ALMM and Chair of ASED, Honorable Ambassadors from ASEAN Member States เข้าร่วมการประชุมในครั้งนี้ด้วย
ศาสตราจารย์ นฤมล กล่าวว่า จากการแพร่ระบาดของ Covid -19 รวมถึงการเปลี่ยนแปลงที่เกิดจากเทคโนโลยี ส่งผลกระทบต่อภาคแรงงานและการจ้างงาน ทําให้ประเด็นการพัฒนาทรัพยากรมนุษย์มีความสําคัญอย่างมาก สิ่งสําคัญอีกประการหนึ่งที่รัฐบาลจะต้องดําเนินการตามแผนยุทธศาสตร์ชาติ 20 ปี คือ การพัฒนาทรัพยากรมนุษย์ผ่านการเรียนรู้ตลอดชีวิต เนื่องจากกําลังแรงงานคือปัจจัยสําคัญของความยั่งยืนในระบบเศรษฐกิจ กระทรวงแรงงานโดยกรมพัฒนาฝีมือแรงงาน (กพร.) จึงได้แต่งตั้งคณะกรรมการพัฒนาแรงงานและประสานงานการฝึกอาชีพแห่งชาติ (กพร.ปช.) มีหน้าที่กําหนดนโยบายและให้คําแนะนําเกี่ยวกับการฝึกทักษะฝีมือแรงงาน ซึ่งประกอบด้วยตัวแทนจากภาครัฐและภาคเอกชน
รมช.แรงงาน กล่าวเพิ่มเติมว่า กพร. มีพระราชบัญญัติส่งเสริมการพัฒนาฝีมือแรงงาน พ.ศ. 2545 เพื่อสนับสนุนภาคเอกชนในการจัดหลักสูตรฝึกอบรม ให้ลูกจ้างของตนเอง โดยสถานประกอบกิจการจะได้รับสิทธิประโยชน์ต่าง ๆ อาทิ การลดหย่อนภาษี การเข้าถึงกองทุนพัฒนาฝีมือแรงงาน นอกจากนี้ กระทรวงแรงงานยังมีการกําหนดให้จัดงาน Job Expo Thailand 2020 ในช่วงปลายเดือนกันยายน 2563 เพื่อจัดหาตําแหน่งงานที่ว่าง การจับคู่งานระหว่างตําแหน่งงานว่างและคนหางาน การพัฒนาทักษะฝีมือแรงงาน และการส่งเสริมการจ้างงานแก่เยาวชนที่เพิ่งจบการศึกษาในสถานการณ์การแพร่ระบาดของโควิด-19 โดยงานดังกล่าวเป็นการร่วมมือกันระหว่างภาครัฐและภาคเอกชน ซึ่งเป็นตัวอย่างของการสนับสนุนจากภาครัฐแก่เอกชนในการพัฒนาทรัพยากรมนุษย์ในระดับชาติ
“การรับรองแผนสําหรับปฏิญญาอาเซียนว่าด้วยการพัฒนาทรัพยากรมนุษย์สําหรับโลกที่เปลี่ยนแปลงไป โดยผู้นํา ASEAN Summit ครั้งที่ 36 เมื่อเดือนมิถุนายน 2563 ที่ผ่านมา จะเป็นกลไกสําคัญที่ทําให้เกิดการเริ่มต้นการปฏิบัติตามแผนการดําเนินงานเพื่อรับมือกับการเปลี่ยนแปลงที่จะเกิดขึ้น ซึ่งแนวทางการดําเนินงานในปี 2573 จะทําให้อาเซียนมีเวลาเพียงพอที่เตรียมการด้านทรัพยากรมนุษย์เพื่อนําไปสู่ความสําเร็จในอนาคต ซึ่งเชื่อว่าสุดท้ายแล้วจะนําไปสู่การพัฒนาที่ยั่งยืนของประเทศได้ในที่สุด สามารถตอบสนองความต้องการตลาดแรงงานของอาเซียนและการคาดการณ์ทักษะแรงงานในอนาคต โดยหวังว่าภาครัฐ เอกชน และภาคไตรภาคี จะสามารถใช้ประโยชน์จากแนวทางการดําเนินงาน และสามารถทํางานได้อย่างมีประสิทธิไม่ว่าจะเกิดสถานการณ์ใดขึ้นก็ตาม” รมช.แรงงาน กล่าวในท้ายสุด
---------------------------------------------------------------------------------
รัฐบาลไทย-ข่าวทำเนียบรัฐบาล-วิธีการล้างมือที่ถูกต้องเพื่อป้องกันไวรัสโควิด-19 ??
วันจันทร์ที่ 24 สิงหาคม 2563
วิธีการล้างมือที่ถูกต้องเพื่อป้องกันไวรัสโควิด-19 ??
การล้างมือที่ถูกต้องเพื่อป้องกันไวรัสโควิด-19
Q : วิธีการล้างมือที่ถูกต้องเพื่อป้องกันไวรัสโควิด-19 ??
A : ขั้นตอนที่ 1: ล้างมือให้เปียกด้วยน้ําที่ไหลจากก๊อก
ขั้นตอนที่ 2: ถูมือด้วยสบู่ในปริมาณที่มากเพียงพอ
ขั้นตอนที่ 3: ถูมือให้ทั่ว รวมทั้งหลังมือ ซอกนิ้ว และใต้เล็บ เป็นเวลาอย่างน้อย 20 วินาที
ขั้นตอนที่ 4: ล้างมือให้สะอาดด้วยน้ําที่ไหลจากก๊อก
ขั้นตอนที่ 5: เช็ดมือให้แห้งด้วยผ้าสะอาดหรือกระดาษที่ใช้แล้วทิ้ง
รัฐบาลไทย-ข่าวทำเนียบรัฐบาล-โรคไวรัสโควิด-19 เมื่อพบว่าเคยติดเชื้อฯ แล้ว สามารถกลับไปติดเชื้อซ้ำได้อีกหรือไม่ ??
วันอาทิตย์ที่ 6 กันยายน 2563
โรคไวรัสโควิด-19 เมื่อพบว่าเคยติดเชื้อฯ แล้ว สามารถกลับไปติดเชื้อซ้ําได้อีกหรือไม่ ??
เมื่อพบว่าเคยติดเชื้อฯ แล้ว กลับไปติดเชื้อซ้ําได้อีกหรือไม่ ??
รัฐบาลไทย-ข่าวทำเนียบรัฐบาล-พม. พร้อมคุ้มครองดูแลเด็ก 2 คน หลังผู้เป็นแม่ถูกทำร้ายจนเสียชีวิต ที่ย่านภาษีเจริญ กทม.
วันจันทร์ที่ 31 สิงหาคม 2563
พม. พร้อมคุ้มครองดูแลเด็ก 2 คน หลังผู้เป็นแม่ถูกทําร้ายจนเสียชีวิต ที่ย่านภาษีเจริญ กทม.
พม. พร้อมคุ้มครองดูแลเด็ก 2 คน หลังผู้เป็นแม่ถูกทําร้ายจนเสียชีวิต ที่ย่านภาษีเจริญ กทม.
วันที่ 30 ส.ค. 63เวลา 15.00 น.นางพัชรี อาระยะกุล รองปลัด กระทรวงการพัฒนาสังคมและความมั่นคงของมนุษย์ (พม.)ในฐานะโฆษกกระทรวง พม. เปิดเผยว่า จากกรณีหญิงอายุ 37 ปี ถูกสามีอายุ 27 ปี ทําร้ายร่างกายจนได้รับบาดเจ็บสาหัส ทําให้มีอาการปอดฉีก ซี่โครงหักทิ่มปอด สมองบวม มีรอยฟกช้ําทั่วร่างกาย และเสียชีวิตในเวลาต่อมา ซึ่งทั้งสองคนมีลูกด้วยกัน 2 คน อายุ 5 ขวบ และ 3 เดือน ที่ย่านภาษีเจริญ กทม. นั้น ขณะนี้ กระทรวง พม. โดยศูนย์ช่วยเหลือสังคม สายด่วน พม. โทร. 1300 พร้อมให้ความช่วยเหลือเด็กทั้ง 2 คน ซึ่งเป็นบุตรของผู้เสียชีวิต โดยจะรับเข้าไว้ในความความคุ้มครองดูแลสวัสดิภาพของบ้านพักเด็กและครอบครัว ซึ่งแนวทางการให้ความช่วยเหลือ ของบ้านพักเด็กและครอบครัว มีดังนี้ 1) วันที่ 30 ส.ค. 63 เวลา 13.00 น. เจ้าหน้าที่บ้านพักเด็กและครอบครัวกรุงเทพมหานคร นําส่งเด็กทั้งสองคนที่ประสบปัญหาผู้เป็นแม่เสียชีวิต ซึ่งเด็กไม่มีผู้อุปการะดูแลต่อ เพื่อเข้ารับการสงเคราะห์และคุ้มครองสวัสดิภาพต่อไป ที่สถานสงเคราะห์เด็กอ่อนพญาไท และ 2) ลงพื้นที่เยี่ยมบ้าน เพื่อพิจารณาและประเมินครอบครัวร่วมกับทีมสหวิชาชีพ เพื่อวางแผนในการช่วยเหลือครอบครัวระยะยาวต่อไป
นางพัชรีกล่าวเพิ่มเติมว่า ทั้งนี้ หากประชาชนพบเห็นผู้ประสบปัญหาทางสังคม สามารถแจ้งมาที่ศูนย์ช่วยเหลือสังคม สายด่วน พม. โทร. 1300 บริการฟรี 24 ชม. ซึ่งกระทรวง พม. พร้อมให้ความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-สธ.ขับเคลื่อนองค์กรคุณธรรม “พอเพียง วินัย สุจริต จิตอาสา” ประจำปี 2563
วันอังคารที่ 1 กันยายน 2563
สธ.ขับเคลื่อนองค์กรคุณธรรม “พอเพียง วินัย สุจริต จิตอาสา” ประจําปี 2563
ปลัดกระทรวงสาธารณสุข ขับเคลื่อนองค์กรคุณธรรม “พอเพียง วินัย สุจริต จิตอาสา” แลกเปลี่ยนองค์ความรู้การดําเนินงานองค์กรคุณธรรม ปีงบประมาณ 2563
ปลัดกระทรวงสาธารณสุข ขับเคลื่อนองค์กรคุณธรรม “พอเพียง วินัย สุจริต จิตอาสา” แลกเปลี่ยนองค์ความรู้การดําเนินงานองค์กรคุณธรรม ปีงบประมาณ 2563
วันนี้ (1 กันยายน 2563) ที่กระทรวงสาธารณสุข จังหวัดนนทบุรี นายแพทย์สุขุม กาญจนพิมายปลัดกระทรวงสาธารณสุข เป็นประธานพิธีมอบรางวัลตามโครงการถ่ายทอด ขยายผล และแลกเปลี่ยนองค์ความรู้การดําเนินงานองค์กรคุณธรรม ระหว่างหน่วยงานในสังกัดสํานักงานปลัดกระทรวงสาธารณสุข ราชการบริหารส่วนกลาง ประจําปีงบประมาณ พ.ศ.2563 และให้สัมภาษณ์ว่า รัฐบาลให้ความสําคัญกับการพัฒนาประเทศ และคนไทยในทุกช่วงวัยให้มีความพร้อม ทั้งด้านหลักคิดคุณธรรม จริยธรรม และมีศักยภาพที่จะดําเนินชีวิตในศตวรรษที่ 21 เพื่อให้ประเทศไทยมีความมั่นคง มั่งคั่ง ยั่งยืน เป็นประเทศที่พัฒนาแล้ว ด้วยการพัฒนาตามหลักปรัชญาของเศรษฐกิจพอเพียง ตามวิสัยทัศน์และเป้าหมายที่กําหนดไว้ในยุทธศาสตร์ชาติ โดยมีการปลูกฝังค่านิยมและวัฒนธรรมที่ดีด้านคุณธรรม จริยธรรม ส่งเสริมค่านิยมที่ถูกต้อง การปรับเปลี่ยนกระบวนการทางความคิดของข้าราชการ บุคลากร
และเจ้าหน้าที่ของรัฐ ให้คํานึงถึงผลประโยชน์ของชาติ และเน้นประชาชนเป็นศูนย์กลาง โดยกระทรวงสาธารณสุขได้ประกาศใช้แผนแม่บทส่งเสริมคุณธรรมกระทรวงสาธารณสุข ฉบับที่ 1 (พ.ศ.2559-2564) เพื่อใช้เป็นกลไกในการขับเคลื่อนคุณธรรมจริยธรรมในกระทรวงสาธารณสุข ภายใต้คุณธรรม พอเพียง วินัย สุจริต จิตอาสา ในการเสริมสร้างระบบคุณธรรมของกระทรวงสาธารณสุขให้เข้มแข็ง บนฐานคิดการยึดถือประโยชน์ของประเทศชาติเหนือกว่าประโยชน์ส่วนตนนําสู่การเป็นกระทรวงคุณธรรม และค่านิยม MOPH เพื่อให้เกิดสังคมคุณธรรมแบบระเบิดจากข้างในที่มีความยั่งยืน
“ปัจจัยสําคัญในการเสริมสร้างระบบคุณธรรมของสํานักงานปลัดกระทรวงสาธารณสุข ให้เข้มแข็งและขับเคลื่อนกระทรวงสาธารณสุขให้เป็นองค์กรคุณธรรมต้นแบบอย่างยั่งยืน โดยบุคลากรที่เป็นแบบอย่างด้านคุณธรรม พอเพียง วินัย สุจริต จิตอาสา และค่านิยม MOPH ในการปฏิบัติหน้าที่ดูแลประชาชน” นายแพทย์สุขุมกล่าว
ทั้งนี้ โครงการฯ จัดขึ้นเพื่อแลกเปลี่ยนเรียนรู้ทางวิชาการและขับเคลื่อนการส่งเสริมคุณธรรมจริยธรรม บุคลากรของหน่วยงานในสังกัดสํานักงานปลัดกระทรวงสาธารณสุข กิจกรรมโครงการฯ ประกอบด้วย กิจกรรม “Good Guy 2020” มีบุคลากรได้รับรางวัลทั้งสิ้น 29 ราย จาก 21 หน่วยงาน และกิจกรรมการจัดทําคลิปวีดิทัศน์นําเสนอผลงานองค์กร โดยมีหน่วยงานที่ร่วมกิจกรรม 24 หน่วยงาน ได้รับรางวัล 5 หน่วยงาน และได้รับเกียรติบัตรแสดงความขอบคุณที่เข้าร่วมกิจกรรม 19 หน่วยงาน เป็นการสร้างขวัญกําลังใจให้บุคลากรและหน่วยงานในสังกัด
รัฐบาลไทย-ข่าวทำเนียบรัฐบาล-พร้อมจ่าย‼️ เบี้ยผู้สูงอายุ - ผู้พิการ วันนี้
วันพฤหัสบดีที่ 17 กันยายน 2563
พร้อมจ่าย!!️ เบี้ยผู้สูงอายุ - ผู้พิการ วันนี้
--
อัลบั้มภาพ
ข่าวที่เกี่ยวข้อง
ฮือฮา! บนดาวศุกร์อาจมีสิ่งมีชีวิต
รู้ไว้..ห้ามนํา “ขยะอิเล็กทรอนิกส์” เข้าประเทศ
ยืนยันเดินหน้าจ่ายเบี้ยผู้พิการ - ผู้สูงอายุ
ทุ่ม 1.9 พัน ลบ. ก้าวสู่ผู้นําเกษตรอินทรีย์อาเซียน
เตรียมตั้ง กก.ถาวร ลุยแก้หนี้นอกระบบ